User talk:Hasan Mehedi69

নিশিকাব্য-১ হাসান মেহেদী

অন্য কোন যায়গা নেই,ঘর হোক নিশিথ বয়ান লুপ্ত সব এই পৃথিবীর ব্যাথা, ঘাম, পরবাস অথবা যা চায় মানুষ, সত্য-মিথ্যায় যা যা আকাঙ্খা কচি পাতার মতো নরম চোখগুলো রক্তাভ পালকের উচ্ছাস তাকে খুজবেনা কোনদিন গেঁজিয়ে ওঠা ফ্লোরোসেন্ট জোৎস্নায় মাতাল কতগুলো রাতের উপর উপচে পড়ে ফেলে আসা দিন অবাঞ্চিত নিয়তিগুলো সরাতে সরাতে এখানে সময় সর্বভুক, অন্ধকারে বুক হাতড়ে টের পাই এখানে একাগ্র বেঁচে থাকার শাসন, তাই জীবনের একমুখিতায় আজম্ন ক্ষতের উপর গেরোস্থালি আয়োজন স্বাতীতারার আরোগ্য নিয়ে আমি বেঁচে উঠছি, হাটছি, কবিতা লিখছি গভির রাতে অন্ধকারের রীতি আকড়ে তোমার অসম্ভব ঘুমে ছুঁয়ে দিচ্ছি এভাবে মেঘ, তৃণ, সবুজের ঢেউয়ে দোল খেতে খেতে অবশেষে দেখি অক্ষয় আছে গাছের গুঁড়ির মতো দু’টি পা সে শুধু চলবে,কিছু ফেরাতে পারবেনা।

ভীষণ শীতকাল
প্রায় কিছুই হলো না- এই রাত নিয়ে গেছে শীত একটু আগে এই বাঁক খাওয়া সন্ধ্যার গভীরাগভীর বৃত্তান্ত জেনে গা ঘেঁষে গুঞ্জন করেছিল দু’টি সোনালী হরফ তারপর সিঁড়ি ভেঙে গেছে নির্ভার।

এই ব্যাথিত ক্ষুধা-ঘুম তারপর এই রাতের কোলে আফিম যন্ত্রণা দীলিপের স্নায়বিক ধুপ

দক্ষিণে কি ঝড় উঠেছে ভীষণ? যদি তা না হয় তবে দ্যাখো; এই দীপাবলি কুয়াশা আঁকড়ে ধরে কী নিবিড়!

যে তুমি আঁক রঙের তল মেপে মেপে জীবনের তীব্র আকাঙক্ষার প্রগাঢ় রেখামালা উঠোনে খড়কুটো জ্বালো প্রচন্ড শীতে আর ক্ষয়ে ক্ষয়ে প্রচুর জল হয়ে পড়ো বৃষ্টিধারায়...

কী সেই বোধ-উদ্দিপ্ত স্লোগান! শুনেই রাস্তায় লোক জড়ো হয় দানবের মতো গুড়িয়ে দেয় অসংখ্য দালান

অথবা সারারাত্রির চুম্বনে ঝলসে গিয়ে নুয়ে পড়ে জলহীন চারার মতো পরিত্যাক্ত মাটিতে

এমন ভেঙে দিতে পার তুমি; ছুঁয়ে দিতে পার সুখ!

কে এমন ধনী, যে প্রশান্তির জন্য এতটুকু করুণা না চায়? কে এমন গরীব, ভোররাতে কার ঘর খুড়ে খুড়ে কান্না করে কলরোল?

আর আমি ভাবি; এই শীতকাল এই হলুদ অবয়বে ক্লান্তির রেখা ধরে কী দীর্ঘ ছায়া নামে

কী অবাক! এখনো ঘাসে মুদ্রিত হয় শিশিরের ছাপ হাওয়া এলে পাতাগুলো লুকোচুরি খেলে মগ্নতা দাবী করে সারা সন্ধ্যা শাসায়। — Preceding unsigned comment added by 180.234.194.87 (talk) 09:10, 28 April 2013 (UTC)

কিছু প্রেরণার কথা
মাটিতে ছড়ানো আঁশ, এ গলির দীর্ঘ চুলে কোন রোদের ইতিহাস নেই শুধু তেলচেটো শ্যাওলায় পিচ্ছিল গরাদের চোরা ফাঁদ। একটি টিকটিকি ঠিকই টপকে যায়, একটি বিড়ালও নির্বিঘ্নে, মথিত আকাঙ্ক্ষা নিয়ে কিছু সহজ মন দূর দিকে তাকায় উৎফুল্ল সভ্যতার ধোঁয়া ওঠে, স্বচ্ছ হয়ে যায় রঙিন কাচ, দামী ফ্লাটের শীর্ষে সৌখিন বৃষ্টি নামে। সাজানো কঙ্কাল আরও দূরে নিয়ে গেলেও তৃষ্ণায় ঘোচে না সুপেয় জলের সুখ। আগ্নেয় গোলক শুষে নেয় তপ্ত ঘিলু শুকনো পাতার ফাকে রাতের অন্তরালে রাত নিভে যায়, মানুষ আসে বিছানা ছেড়ে মানুষ হাঁটে, কেউ কেউ অস্থির হেঁটে যায়। তবু মানুষ নয়; পড়ে থাকা ধুলো কিছু প্রেরণা যোগায়। — Preceding unsigned comment added by 180.234.194.87 (talk) 09:16, 28 April 2013 (UTC)

বিষণ্ন সুন্দর
বিষণ্ন সুন্দর; আরও গভীর চেতনা খুড়ে যেখানে পুঞ্জিভূত ব্রতকথা রঙিন কুটিল প্যাস্টেলে মুড়ে ঝড়ায় বিলাপ উষ্ণ প্রদোষ বায়ু দ্রোহচারি তুলি; যে একঘেয়ে এঁকে চলে সংসার পূরাতত্ত্ব তার লোলুপ বিপর্যয় থেকে ফিরে এসো অবুঝ আলো অরুনিম

শ্যাওলার আবর্তে ঘোরে যে সবুজ প্রহসন তার হিম সুন্দর ঘোর থেকে দ্রুত জাগাও জলধারা যার অনেকটা গোপন নখে কেটে নিয়েছিলো কোন সূক্ষ্ণ বিমূর্ত আলোজাল কোন তারা দম্পতি আর পাথরের গুহা থেকে যে সরোবর দু’টি পৃথক জলে ভাগ হয়ে একটি রুগ্ন নদী তার বিম্বিত ঢেউ জ্বেলে দিয়ে কালের পতন ফেরাও। — Preceding unsigned comment added by 180.234.194.87 (talk) 09:19, 28 April 2013 (UTC)